সভায় টেকনাফের বিভিন্ন ইউনিয়ন পরিষদ চেয়ারম্যান, মেম্বার ও এমপি বদির অনুগত কয়েকজন আওয়ামী লীগ নেতা এমপি আবদুর রহমান বদির প্রশংসাসূচক বক্তব্য রাখেন। অনুষ্টানে এমপি বদির জনপ্রিয়তা ও গুণকীর্তন করতে গিয়ে টেকনাফ উপজেলা আওয়ামী লীগ সহ সভাপতি এম জহির হোসেন বলেন- এমপি বদি এমনই জনপ্রিয় যে তাঁর সাথে কোন বিশ্ব নেতারও তুলনা হয়না। এমনকি প্রধানমন্ত্রী শেখ হাসিনার সাথে রিতীমত চ্যালেঞ্জ ঘোষণা করে বসেন। এক পর্যায়ে তিনি বলেন-‘এমপি বদি এমনই জনপ্রিয় যে তাঁর সাথে প্রতিদ্বন্ধিতা করে শেখ হাসিনাও বিপুল ভোটে পরাজিত হবেন।’ গত ১০ সেপ্টেম্বর আজকের দেশবিদেশ এ সংক্রান্ত সংবাদ প্রকাশ হলে জেলাব্যাপি তোলপাড় সৃষ্টি হয়।